CELEX: 32011D0730
Language: lt
Date: 1320796800000
Title: 2011 m. lapkričio 9 d. Komisijos įgyvendinimo sprendimas dėl Sąjungos finansinio įnašo, skirto skubių kovos su snukio ir nagų liga priemonių Bulgarijoje 2011 m. išlaidoms atlyginti (pranešta dokumentu Nr. C(2011) 7993)

11.11.2011   
            
            
               LT
            
            
               Europos Sąjungos oficialusis leidinys
            
            
               L 293/36
            
         KOMISIJOS ĮGYVENDINIMO SPRENDIMAS
   2011 m. lapkričio 9 d.
   dėl Sąjungos finansinio įnašo, skirto skubių kovos su snukio ir nagų liga priemonių Bulgarijoje 2011 m. išlaidoms atlyginti
   (pranešta dokumentu Nr. C(2011) 7993)
   (Tekstas autentiškas tik bulgarų kalba)
   (2011/730/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 25 d. Tarybos sprendimą 2009/470/EB dėl išlaidų veterinarijos srityje (1), ypač į jo 14 straipsnį,
   kadangi:
   
               (1)
            
            
               snukio ir nagų liga – labai užkrečiama virusinė laukinių ir naminių poranagių gyvūnų liga, galinti turėti didelio poveikio gyvulininkystės ūkio pelningumui ir sutrikdyti Sąjungos vidaus prekybą ir eksportą į trečiąsias šalis;
            
         
               (2)
            
            
               kilus snukio ir nagų ligos protrūkiui, atsiranda pavojus, kad pervežant gyvus neatsparius gyvūnus ar jų produktus ligos sukėlėjas gali išplisti ne tik į kitus tos valstybės narės neatsparių rūšių gyvūnų ūkius, bet ir į kitas valstybes nares ir trečiąsias šalis;
            
         
               (3)
            
            
               2003 m. rugsėjo 29 d. Tarybos direktyva 2003/85/EB dėl Bendrijos snukio ir nagų ligos kontrolės priemonių, naikinančia Direktyvą 85/511/EEB, Sprendimus 89/531/EEB bei 91/665/EEB ir iš dalies keičiančia Direktyvą 92/46/EEB (2) nustatytos priemonės, kurių valstybės narės turi skubos tvarka nedelsdamos imtis kilus ligos protrūkiui, kad būtų neleista virusui plisti;
            
         
               (4)
            
            
               Sprendimu 2009/470/EB nustatyta Sąjungos finansinio įnašo, skirto specialiųjų veterinarijos priemonių, įskaitant skubias priemones, išlaidoms padengti, nustatymo tvarka. Pagal šio sprendimo 14 straipsnio 2 dalį valstybės narės gauna finansinį įnašą tam tikrų kovos su snukio ir nagų liga priemonių išlaidoms atlyginti;
            
         
               (5)
            
            
               Sprendimo 2009/470/EB 14 straipsnio 4 dalyje nustatytos taisyklės, kuriomis numatoma, kokia procentinė dalis valstybės narės patirtų išlaidų gali būti dengiama iš Sąjungos finansinio įnašo;
            
         
               (6)
            
            
               skubių kovos su snukio ir nagų priemonių išlaidoms padengti Sąjungos finansinis įnašas skiriamas pagal taisykles, nustatytas 2005 m. vasario 28 d. Komisijos reglamente (EB) Nr. 349/2005, nustatančiame Tarybos sprendime 90/424/EEB paminėtų skubių priemonių ir kampanijos prieš tam tikras gyvūnų ligas Bendrijos finansavimo taisykles (3);
            
         
               (7)
            
            
               2011 m. per pirmuosius šešis mėnesius Bulgarijoje kilo snukio ir nagų ligos protrūkių. Bulgarija ėmėsi kovos su šiais ligos protrūkiais priemonių pagal Direktyvą 2003/85/EB;
            
         
               (8)
            
            
               Bulgarijos valdžios institucijos, teikdamos ataskaitas Maisto grandinės ir gyvūnų sveikatos nuolatiniame komitete ir nuolat teikdamos informaciją apie ligos padėtį, sugebėjo įrodyti, kad jos veiksmingai įgyvendino Direktyvoje 2003/85/EB nustatytas kontrolės priemones;
            
         
               (9)
            
            
               todėl Bulgarijos valdžios institucijos įvykdė visus su priemonėmis susijusius techninius ir administracinius reikalavimus, nustatytus Sprendimo 2009/470/EB 14 straipsnio 2 dalyje ir Reglamento (EB) Nr. 349/2005 6 straipsnyje;
            
         
               (10)
            
            
               šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sąjungos finansinis įnašas Bulgarijai
   1.   Sąjungos finansinis įnašas skiriamas Bulgarijai išlaidoms, kurias ši valstybė narė patyrė per 2011 m. pirmus šešis mėnesius taikydama kovos su snukio ir nagų liga priemones pagal Sprendimo 2009/470/EB 14 straipsnio 2 ir 4 dalį, atlyginti.
   2.   Sąjungos finansinis įnašas yra lygus 60 % visų tinkamų finansuoti išlaidų.
   3.   1 dalyje nurodyto finansinio įnašo suma nustatoma tolesniu sprendimu, kuris bus priimtas remiantis Sprendimo 2009/470/EB 40 straipsnio 2 dalyje nustatyta tvarka.
   2 straipsnis
   Adresatas
   Šis sprendimas skirtas Bulgarijos Respublikai.
   
      Priimta Briuselyje 2011 m. lapkričio 9 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 155, 2009 6 18, p. 30.
   
      (2)  OL L 306, 2006 1 14, p. 1.
   
      (3)  OL L 55, 2005 3 1, p. 12.